Byggingen av den nye tollmuren under kong Friedrich Wilhelm I av Preussen innebar en stor utvidelse av byen fra Berlins middelalderske sentrum nordover. Samtidig ble de gamle festningsvollene revet for bedre å forbinde den gamle indre by med de nye bydelene og forstedene utenfor vollene. Tollmuren kom dermed til å omslutte den tettbefolkede forstaden Spandauer Vorstadt på den nordlige Berlin-siden av elven Spree.